Doi dintre tinerii morţi, George Alexandru şi Raul Ciprian, sunt fraţi, din comuna Poiana Teiului, Neamţ.
Celălalt tânăr mort în accident, Cristian, este din Holdița, județul Suceava.
Primele imagini de la locul tragediei în care au murit doi fraţi tineri şi un alt adolescent au fost difuzate, duminică, la Antena 3 CNN.
››› Vezi galeria foto ‹‹‹Alți trei au ajuns în stare gravă la spital, după ce mașinile lor s-au ciocnit și au ajuns peste gard, în curtea unei familii, în comuna Borca din judeţul Neamţ.
Două mașini pur și simplu au zburat de pe carosabil și au ajuns în curtea celor două gospodării.
Este un accident care a fost provocat din cauza vitezei excesive.
Practic, cele două mașini au trecut prin garduri și prin garajul acestei case, au rupt stâlpi de beton, garduri de fier, iar înăuntru pompierii au trebuit să descarcereze mai multe persoane.
Doi frați de 23 și 17 ani care erau într-una din maşini au murit, iar din celălalt autoturism, un tânăr de aproape 18 ani, a murit şi el, pentru că nu a mai răspuns manevrelor de resuscitare.
La locul accidentului este acum precum un loc de pelerinaj. Sunt foarte mulți oameni care opresc, vin și aduc lumânării și aduc în ultimul omagiu pentru tinerii care au murit.
Totul s-a petrecut noaptea trecută, în jurul orei 0:45, atunci când cele două mașini s-au atins în viteză.
Se pare că șoferul de 23 de ani nu a respectat o distanță destul de mare față de celălalt autoturism și din acest motiv cele două mașini s-au ciocnit.
Polițiștii au deschis un dosar penal pentru ucidere din culpă și vătămare corporală din culpă, însă martorii spun că e posibil ca cele două mașini să se fi întrecut pe drum, ținând cont că la acea oră carosabilul era liber.
Alții spun că pur și simplu mergeau amândoi cu viteză și s-au atins, iar din acest motiv șoferii au pierdut controlul volanului.
În momentul când au ajuns forțele de intervenție, au găsit trei tineri încarcerați, iar după ce au fost extrași aceștia, paramedicii au constatat că aveau leziuni incompatibile cu viața.
Alte trei persoane au reușit să se autoevacueze din autoturisme, însă au suferit leziuni destul de grave și au fost transportate la spitalele din Târgu Neamț și din Piatra Neamț, cu multiple traumatisme la nivelul capului și al toracelui.
O a şaptea persoană, un bărbat de 23 de ani, a refuzat transportul la spital.
Acum, polițiștii au deschis un dosar penal pentru ucidere din culpă și pentru vătămare din culpă.
Urmează să se stabilească exact cum s-a produs accidentul.
Accidentul s-a petrecut noaptea trecută, atunci când un tânăr de 23 de ani nu a păstrat distanța regulamentară față de mașina din față, la volanul căreia se afla un alt tânăr de 18 ani.
În urma coliziunii, cele două mașini au părăsit drumul național 17B și au ajuns în curțile unor oameni, mai multe persoane rămânând încarcerate.
Din primele cercetări, se pare că vinovat de producerea accidentului este șoferul de 23 de ani, care nu a păstrat distanța regulamentară şi care se află printre persoanele care au murit.
"În noaptea de 31 martie, în jurul orei 00:40, polițiștii din cadrul Serviciului Rutier Neamț au fost sesizați cu privire la producerea unui eveniment rutier, pe DN 17B, în localitatea Borca.
În urma verificărilor efectuate de polițiști a rezultat faptul că, în timp ce un tânăr în vârstă de 23 ani, ar fi condus un vehicul pe DN 17B, din direcția Poiana Largului spre Borca, nu ar fi păstrat o distanță de siguranță față de autoturismul ce se deplasa în fața sa, condus de un tânăr de 18 ani, intrând în coliziune cu acesta.
În urma impactului ambele autoturisme aur fi părăsit partea carosabilă, răsturnându-se în curtea a două imobile.
În urma evenimentului rutier a rezultat decesul conducătorului auto, în vârstă de 23 de ani și al unui pasager, în vârstă de 17 ani, ambii din același autoturism, din Poiana Teiului, precum și al unui pasager în vârstă de 18 ani, din al doilea autoturism, din județul Suceava.
Totodată, a rezultat vătămarea corporală al conducătorul auto de 18 ani și a altor două pasagere în cu vârste de 19 și 22 de ani, din al doilea autoturism.
În cauză, polițiștii continuă cercetările sub aspectul săvârșirii infracțiunilor de ucidere din culpă și vătămare corporală din culpă", se arată în comunicatul Poliţiei.